സൂരജിന് കുറ്റബോധമേ ഉണ്ടായിരുന്നില്ല ഡിവൈഎസ്പി അശോകന് ട്വന്റിഫോറിനോട് കൊല്ലം അഞ്ചല് ഉത്ര വധക്കേസില് പ്രതി സൂരജിന് കുറ്റബോധമേ ഉണ്ടായിരുന്നില്ലെന്ന് അന്വേഷണ ഉദ്യോഗസ്ഥനായിരുന്ന ഡിവൈഎസ്പി അശോകന്. പിടിക്കപ്പെടില്ല എന്ന മനോഭാവമായിരുന്നു സൂരജിന് ഉണ്ടായിരുന്നതെന്ന് ഡിവൈഎസ്പി അശോകന് പറയുന്നു. sooraj didnt feel guilty തെളിവുകള് നിരത്തിയപ്പോള് പ്രതിക്ക് കുറ്റം സമ്മതിക്കേണ്ടി വന്നതാണെന്നാണ് അന്വേഷണ സംഘ ഉദ്യോഗസ്ഥന് പറയുന്നത്. കൊലപാതകം ചെയ്ത രീതി തന്നെയാണ് കേസ് ഏറ്റെടുത്തപ്പോള് ഉണ്ടായ ഏറ്റവും വലിയ വെല്ലുവിളിയെന്നും ഡിവൈഎസ്പി ചൂണ്ടിക്കാട്ടി. പ്രതിക്ക് പരമാവധി ശിക്ഷ കിട്ടുമെന്നാണ് പ്രതീക്ഷയെന്നും ഡി.വൈ.എസ്.പി ആയിരുന്ന അശോകന് ട്വന്റിഫോറിനോട് പറഞ്ഞു. കേരളത്തിന്റെ കുറ്റാന്വേഷണ ചരിത്രത്തിലെ പ്രത്യേകതകള് ഏറെയുള്ള കേസാണ് ഉത്ര വധക്കേസ്. ഭര്ത്താവ് സൂരജ് മൂര്ഖന് പാമ്ബിനെ ഉപയോഗിച്ച് കടിപ്പിച്ച് ഭാര്യ ഉത്രയെ കൊലപ്പെടുത്തി എന്നതാണ് കേസ്. കേട്ടുകേള്വിയില്ലാത്ത വിധം ക്രൂരമായ കേസിലാണ് ഒരു വര്ഷവും 5 മാസവും 4 ദിവസവും പൂര്ത്തിയാവുമ്ബോള് വിധി പറയുന്നത്. 87 സാക്ഷികള്, 288 രേഖകള്, 40 തൊണ്ടിമുതലുകള്. ഇത്രയുമാണ് കോടതിക്ക് മുന്നില് അന്വേഷണസംഘം ഹാജരാക്കിയത്. ആയുധവും സാക്ഷിയും ഇല്ലാത്ത കൊലപാതകം എന്നതായിരുന്നു ഉത്രാ കേസിന്റെ പ്രത്യേകത. ആ കൊലപതകത്തില് ചെറു തെളിവിന്റെ പോലും അഭാവം പ്രതിക്ക് രക്ഷപ്പെടാനുള്ള പഴുത് ആകരുതെന്ന വാശിയോടെ അന്വേഷണ സംഘം നടത്തിയ ചടുല നീക്കങ്ങളാണ് നിര്ണായകമായത്. അന്നത്തെ കൊല്ലം റൂറല് എസ്പി ആയിരുന്ന ഹരിശങ്കറിന്റെ മേല്നോട്ടത്തില് ക്രൈംബ്രാഞ്ച് ഡിവൈഎസ്പി അശോകനാണ് അന്വേഷണത്തിന് നേതൃത്വം നല്കിയത്. Read Also : ആയുധവും സാക്ഷിയും ഇല്ലാത്ത കൊലപാതകം ഉത്രാ കേസിന് പ്രത്യേകതകള് ഏറെ കേസില് ആദ്യം ദുരൂഹത കണ്ടെത്തിയത് അഞ്ചല് പൊലീസ് ആണ്. പിന്നാലെ ക്രൈംബ്രാഞ്ച് കേസ് ഏറ്റെടുത്തു. ആയുധം ഇല്ലാത്ത കേസില് മൂര്ഖന് പാമ്ബിനെ ആയുധമായി പരിഗണിച്ചു. തല്ലിക്കൊന്ന് അഞ്ചലിലെ ഉത്രയുടെ വീട്ടുപറമ്ബില് കുഴിച്ചിട്ട മൂര്ഖന് പാമ്ബിനെ പുറത്തെടുത്ത് പോസ്റ്റ്മോര്ട്ടം നടത്തി. പാമ്ബിന്റെ നീളം 152 സെന്റിമീറ്ററും വിഷപ്പല്ലിന്റെ നീളം 0.6 സെന്റിമീറ്ററുമാണെന്ന് കണ്ടെത്തി. പിന്നീട് ശാസ്ത്രീയ തെളിവുകള് ശേഖരിക്കാന് വിദഗ്ദ്ധന്മാരുമായി പല തവണ ചര്ച്ച നടത്തി. നിര്ണായകമായത് ഡമ്മി പരിശോധന കേസില് ഏറ്റവും ബുദ്ധിപരമായ നീക്കമായി കണക്കാക്കുന്നത് മൂര്ഖന് പാമ്ബിനെ ഉപയോഗിച്ചുള്ള ഡമ്മി പരിശോധനയാണ്. സ്വാഭാവികമായി 150 സെ.മി ഉള്ള ഒരു മൂര്ഖന് പാമ്ബ് കടിച്ചാല് 1.7 സെ.മി മുതല് 1.8 സെ.മി വരെ മാത്രമേ മുറിവുണ്ടാകൂ. എന്നാല് ഉത്രയുടെ ശരീരത്തില് ഉണ്ടായിരുന്നത് 2.3 സെ.മിന്റെയും 2.8 സെ.മിന്റെയും രണ്ട് മുറിവുകളാണ്. പാമ്ബിനെ ബലമായി പിടിച്ചു കൊത്തിച്ചാല് ഇത്രയും ആഴത്തിലുള്ള മുറിവ് ഉണ്ടാകുമെന്ന് തെളിയിച്ചത് ഈ ഡമ്മി പരിശോധനയിലൂടെയാണ്. സുരേഷിനെ മാപ്പുസാക്ഷിയാക്കി സാക്ഷികള് ഇല്ലാത്ത കേസില് സൂരജിന് പാമ്ബിനെ വിറ്റ പാമ്ബുപിടുത്തക്കാരന് ചിറക്കര സുരേഷിനെ മാപ്പുസാക്ഷിയാക്കിയത് മറ്റൊരു ബുദ്ധിപരമായ നീക്കം. സുരേഷിന്റെ മൊഴി നിര്ണായകമായി. സ്വാഭാവിക ജാമ്യം നിഷേധിക്കാന് റെക്കോര്ഡ് വേഗത്തില് കുറ്റപത്രം സമര്പ്പിച്ചതാണ് മറ്റൊരു നേട്ടം. പ്രതിയെ അറസ്റ്റ് ചെയ്തു എണ്പത്തിരണ്ടാം ദിവസമാണ് കോടതിയില് കുറ്റപത്രം എത്തിയത്. കേന്ദ്രസംസ്ഥാന സര്ക്കാരുകളുടെ അംഗീകാരങ്ങള്ക്കൊപ്പം പൊലീസ് വിദ്യാര്ത്ഥികള്ക്കുള്ള സിലബസിലും അന്വേഷണം ഇടം പിടിച്ചു. കേസിന്റെ നാള് വഴികള് 2018 മാര്ച്ച് 25 ഉത്രയുടേയും സൂരജിന്റേയും വിവാഹം 2020 മാര്ച്ച് 2 അടൂരിലെ വീട്ടില് വച്ച് ഉത്രയ്ക്ക് ആദ്യം പാമ്ബ് കടിയേല്ക്കുന്നു 2020 മാര്ച്ച് 2 2020 ഏപ്രില് 22 ഉത്ര തിരുവല്ലയിലെ സ്വകാര്യ ആശുപത്രിയില് ചികിത്സയില് ഏപ്രില് 22 ആശുപത്രിയില് നിന്ന് അഞ്ചലുള്ള ഉത്രയുടെ വീട്ടിലേക്ക് മെയ് 6 വൈകുന്നേരം സൂരജ് ഉത്രയുടെ വീട്ടിലേക്ക് മെയ് 7 ഉത്രയുടെ മരണം മെയ് 7 അസ്വാഭാവിക മരണത്തിന് പൊലീസ് കേസെടുത്തു മെയ് 12 പൊലീസ് നടപടി ശക്തമാക്കണമെന്ന ഉത്രയുടെ വീട്ടുകാരുടെ ആവശ്യം മെയ് 19 റൂറല് എസ് പി ഹരിശങ്കറിന് വീട്ടുകാരുടെ പരാതി മെയ് 25 സൂരജിനെ ചോദ്യം ചെയ്യാന് വിളിപ്പിച്ചു, വൈകുന്നേരത്തോടെ അറസ്റ്റ് ജൂലൈ 30 മൂര്ഖന് പാമ്ബിനെ ഉപയോഗിച്ചുള്ള ഡമ്മി പരിശോധന ഓഗസ്റ്റ് 14 അന്വേഷണ സംഘം കുറ്റപത്രം കോടതിയില് സമര്പ്പിച്ചു റെക്കോര്ഡ് വേഗത്തില് കുറ്റപത്രം സമര്പ്പിച്ചതിന് പിന്നാലെ കോടതി നടപടികളും വേഗത്തിലായിരുന്നു. വാദി ഭാഗവും പ്രതിഭാഗവും തമ്മില് കോടതിയില് രൂക്ഷമായ വാദപ്രതിവാദങ്ങള് ഉണ്ടായി. കോടതിയില് താന് കുറ്റക്കാരനല്ലെന്ന് പ്രതി സൂരജ് ആവര്ത്തിച്ചു പറഞ്ഞു. സര്ക്കാര് അഭിഭാഷകനായി അഡ്വക്കേറ്റ് മോഹന്രാജും പ്രതി ഭാഗത്തിനായി അഡ്വ. അജിത്ത് പ്രഭാവും ഹാജരായി.